Põhjuseks võib olla ka sõda, kus enamik abielueas mehi on surma  saanud. Sellisel juhul peab keegi ju leskede ja laste eest hoolitsema ning õigus killukeselegi õnnele on ka neil noortel naistel, kes enne sõda mehele ei läinud. See põhjus peaks meile, eestlastele, eriti hingelähedane olema, sest kui Eestis oleks pärast II maailmasõda polügaamia olnud lubatud, oleks meid praegu neli korda rohkem. Minu enda vanaemal oli neli vanemat õde, kes sõja tõttu mehele ei saanud. Milline kadu! Enamik meist ei tea, et pärast II maailmasõda kaalus Saksamaa päris tõsiselt mõneajalist  polügaamia lubamist, kuna riik oli meestest tühi ja kahju oli neist naistest, kes end Briti ja USA sõduritele müütasid, et kuidagi oma lapsi toita.